**DĖL PANEVĖŽIO RAJONO SAVIVALDYBĖS TARYBOS 2022 M. GEGUŽĖS 5 D. SPRENDIMO NR. T-89 „DĖL PRITARIMO PROJEKTO RENGIMUI PAGAL PANEVĖŽIO RAJONO VIETOS VEIKLOS GRUPĖS VIETOS PLĖTROS STRATEGIJOS „PANEVĖŽIO RAJONO 2016–2023 M. VIETOS PLĖTROS STRATEGIJA“ PRIEMONĘ „NVO IR BENDRUOMENINIO VERSLO KŪRIMAS IR PLĖTRA“ PAKEITIMO**

2022 m. rugpjūčio 30 d. Nr. T-181

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Panevėžio rajono vietos veiklos grupės vietos plėtros strategijos „Panevėžio rajono 2016–2023 m. vietos plėtros strategija“ priemonės **„NVO ir bendruomeninio verslo kūrimas ir plėtra**“ Nr. LEADER-19.2-SAVA-5 Vietos projektų finansavimo sąlygų aprašu, patvirtintu Panevėžio rajono vietos veiklos grupės valdybos 2022 m. kovo 24 d. sprendimu Nr. 20220324V, Savivaldybės taryba nusprendžia:

Pakeisti Panevėžio rajono savivaldybės tarybos 2022 m. gegužės 5 d. sprendimą Nr. T-89 „Dėl pritarimo projekto rengimui pagal Panevėžio rajono vietos veiklos grupės vietos plėtros strategijos „Panevėžio rajono 2016–2023 m. vietos plėtros strategija“ priemonę „NVO ir bendruomeninio verslo kūrimas ir plėtra“:

1. Pakeisti 2 punktą ir jį išdėstyti taip:

„2. Užtikrinti 1 punkte įvardyto projekto ne mažesnį nei 5 proc. bendrąjį finansavimą (pareiškėjo įnašą) nuo visų tinkamų finansuoti projekto išlaidų.“.

2. Papildyti 3 punktu ir jį išdėstyti taip:

„3. Įsipareigoti padengti netinkamas finansuoti, tačiau 1 punkte įvardintam projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.“.

Savivaldybės meras Povilas Žagunis